als_Latn dik_Latn sag_Latn
Goli i Pajtim Kasamit e vendosi fituesin e ndeshjes ndërmjet Olympiakosit dhe Juventusit.
Mesfushori shqiptar e realizoi golin e fitores 1:0 në minutën e 36-të, në fazën e grupeve të Ligës së Kampionëve. Përfaqësuesi zviceran ndihet i lumtur që u bë hero i ndeshjes.
“E dimë se Juventusi është skuadra më e fortë në Itali. Në Ligën e Kampionëve, kush i shënon golat e parë, fiton. Natyrisht, ata i kishin disa raste, por një gol na mjaftoi ne”, deklaroi fillimisht ish futbollisti i Lazios, Palermos e Fulhamit për “Sky Sport”.
“Objektivi ynë i parë ishte të ishim kompaktë dhe të mos bënim gabime. E dimë se Pirlo është një fenomen dhe i shërben Vidalin e Pogban. Dëshironim t’i ndëshkonim me kundërsulme dhe ia dolëm”, vazhdoi Kasami, i cili pasi shënoi ndaj bardhezinjve e festoi golin me shqiponjën dykrerëshe.
als_Latn als_Latn als_Latn als_Latn